钦定古今图书集成/方舆汇编/职方典/第1340卷 > 《曾井记》曾福昇
## 钦定古今图书集成/方舆汇编/职方典/第1340卷 > 《曾井记》曾福昇

余尝读曾公《类说》所谓“程乡曾井”者云曾氏于汉为
广州刺史之后，五代时，尹程乡，以清简仁爱闻。邑民
有瘴疠者，公给药愈之，由是远近踵门者，日以千百。
公为大剂药，内于井，令疠者饮之。是后邑民祠公饮
水，愈疾如初。宋侬智高叛，上命枢密使狄武襄公率
兵五万，由东广蹈海，军兵至境感疾疠，武襄公祷井
水溢出以给军旅，获济。狄公旋师奏凯，首以“公井泉”
为言，仁皇降制谥忠孝公，且赐飞白书“曾氏忠孝泉”
五大字以旌之。